มันนี่ทูเดย์
บัตรกสิกรฯ จัดหนัก
17 ก.พ. 2560

บัตรกสิกรฯ จัดหนัก
ธนาคารกสิกรไทยจัดแคมเปญและโปรโมชั่น แคมเปญ “2017 ‘17’ ครองเมือง” เมื่อใช้บัตรเครดิตกสิกรไทยซื้อสินค้าในห้างบลูพอร์ต เซ็นทรัล เอ็มโพเรียม เอ็มควอเทียร์ พารากอน โรบินสัน เดอะมอลล์ และเซน พร้อมใช้คะแนน Kbank Reward Point เท่ายอดซื้อทุกวันศุกร์-เสาร์-อาทิตย์ รับส่วนลดเพิ่ม 17% ส่วนวันอื่นๆ รับส่วนลดเพิ่ม 10% ตั้งแต่วันที่ 17 ก.พ.-19 มี.ค. 2560
ธปท.ประมูลพันธบัตร
น.ส.วชิรา อารมณ์ดี ผู้ช่วยผู้ว่าการสายตลาดการเงินธนาคารแห่งประเทศไทย (ธปท.) ประกาศแผนการประมูลขายพันธบัตรธนาคารแห่งประเทศไทยอายุไม่เกิน 15 วัน ประจำเดือน ก.พ. 2560 โดยจะเปิดประมูลขายพันธบัตรรุ่น พ.7/14 /60 วันที่ 17 ก.พ.นี้ วงเงินรวม 4 หมื่นล้านบาท อายุพันธบัตร 14 วัน ชำระเงินวันที่ 21 ก.พ. 2560 และครบอายุวันที่ 7 มี.ค. 2560